google/wiki40b huggingface dataset:
Τίνα Τέρνερ

Βιογραφία

Γεννήθηκε το 1939 ως Άννα Μέι Μπούλοκ στο Νάτμπους του Τενεσί. Το 1960, ο σύντροφός της και συνεργάτης της Άικ Τέρνερ άλλαξε το όνομά της σε Τίνα Τέρνερ. 
Το 1962 παντρεύτηκε τον Άικ Τέρνερ και ο γάμος τους έληξε το 1978. Σύμφωνα με όσα έγραψε η Τέρνερ στην αυτοβιογραφία της, ο σύζυγός της ήταν βίαιος και την κακοποιούσε συχνά. Το 1985 γνώρισε τον Έρβιν Μπαχ, τον οποίο παντρεύτηκε το 2013. Την ίδια χρονιά, απέκτησε την ελβετική υπηκοότητα και αποποιήθηκε την αμερικανική.

Καριέρα

Η καριέρα της ξεκίνησε τη δεκαετία του '50 και στη συνέχεια τραγουδούσε μαζί με τον Άικ Τέρνερ. Στο τέλος της δεκαετίας ου '70 ξεκίνησε η σόλο καριέρα της.
Έγινε ευρέως γνωστή και αναγνωρίστηκε παγκοσμίως. Έχει κερδίσει οκτώ βραβεία Γκράμι, εκ των οποίων τα τρία είναι τιμητικά. Επίσης, έχει εισαχθεί μαζί με τον Άικ Τέρνερ στο Rock and Roll Hall of Fame και έχει το δικό της αστέρι στη Λεωφόρο της Δόξας στο Χόλυγουντ και στο St. Louis Walk of Fame. To 2005 τιμήθηκε με το βραβείο Κένεντι.
Επιπλέον, η Τέρνερ έχει εμφανιστεί σε κινηματογραφικές ταινίες, τηλεοπτικές σειρές και ντοκιμαντέρ.
2235 Βιττόρε

Φυσικά χαρακτηριστικά

Η μέση διάμετρος του Βιττόρε εκτιμάται σε 44,45 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0469. Ο Βιττόρε περιστρέφεται γύρω από τον εαυτό του μία φορά κάθε 32 ώρες και 6 λεπτά (Brinsfield & Higgins 2010).
Χρήστος Παπαδόπουλος (πετοσφαιριστής, γενν. 1950)

Βιογραφία

Άρχισε την καριέρα του στον Ιωνικό Νέας Φιλαδελφείας. Κατόπιν πήρε μεταγραφή στον Παναθηναϊκό, με τη φανέλα του οποίου κατέκτησε δύο Πρωταθλήματα, ενώ υπήρξε και διεθνής με την Εθνική Ομάδα Ανδρών.
Η προπονητική καριέρα του άρχισε το 1979 στην Ε.Α. Πατρών, για να ακολουθήσουν ο Α.Σ. Ιωνικός Νέας Φιλαδέλφειας, οι Αμαζόνες, η Εθνική Ενόπλων, ο Ιωνικός και πάλι, ο Μεσσηνιακός Γ.Σ., ο Αθλητικός Όμιλος Ορεστιάδας, τα Ναυπηγεία, η Εθνική Εφήβων, η ΑΕΚ, ο Παναθηναϊκός, εκ νέου η ΑΕΚ ως τον Δεκέμβριο του 2004, ενώ από το Φεβρουάριο του 2005 μέχρι το τέλος της αγωνιστικής περιόδου είχε αναλάβει τον Παναθηναϊκό.
Πέθανε από ανακοπή καρδιάς, σε ηλικία 55 ετών, την πρώτη ημέρα του 2006. Κηδεύτηκε στο Χαλάνδρι.
Γουλιέλμος του Γκλόστερ

Βιογραφία

Ήταν ο μόνος επιζήσας γιος του Γεωργίου πρίγκιπα της Δανίας και της Άννας των Στιούαρτ, κόρης του Ιακώβου Α΄ της Αγγλίας & ΣΤ΄ της Σκωτίας.
Απεβίωσε το 1700 στο κάστρο Γουίντσορ του Μπέρκσαϊρ σε ηλικία 11 ετών. Το 1702 η Άννα έγινε βασίλισσα της Αγγλίας & Σκωτίας. Δεν είχε άλλους απογόνους και έτσι τη διαδέχθηκε ο 2ος εξάδελφός της Γεώργιος Α΄ των Γουέλφων-Ανοβέρου.
Γενικές εκλογές στο Ηνωμένο Βασίλειο (2017)

Οι γενικές εκλογές στο Ηνωμένο Βασίλειο διεξήχθησαν την Πέμπτη 8 Ιουνίου και ανακοινώθηκαν μόνο δύο μήνες νωρίτερα από την πρωθυπουργό Τερέζα Μέι , στις 18 Απριλίου 2017 μετά από συζήτηση στο υπουργικό συμβούλιο. Σε καθεμιά από τις 650 εκλογικές περιφέρειες εξελέγη ένα Μέλος του Κοινοβουλίου (MP) στη Βουλή των Κοινοτήτων. Το κυβερνών Συντηρητικό Κόμμα παρέμεινε το μεγαλύτερο κόμμα στη Βουλή των Κοινοτήτων, αλλά έχασε την πλειοψηφία, με αποτέλεσμα το σχηματισμό μιας κυβέρνησης μειοψηφίας έπειτα από συμφωνία με το Δημοκρατικό Ενωτικό Κόμμα (DUP) της Βόρειας Ιρλανδίας.
1453 Φένια

Φυσικά χαρακτηριστικά

Η μέση διάμετρος της Φένιας εκτιμάται σε 7,23 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,2494. Η Φένια περιστρέφεται γύρω από τον εαυτό της μία φορά κάθε 4 ώρες 24 λεπτά και 44 δευτερόλεπτα.
Datsun DA

Εκδόσεις

Λόγο των ιδιαίτερα δύσκολων συνθηκών που επικρατούσαν στην χώρα μετά την λήξη του πολέμου, το Datsun DA ήταν διαθέσιμο μόνο σε μία έκδοση. Η έκδοση αυτή ήταν η σεντάν και ουσιαστικά αποτέλεσε την βάση για τα επόμενα αυτοκίνητα της Datsun.

Σχεδίαση

Η σχεδίαση του Datsun DA βασίστηκε στο πρώτο μεταπολεμικό φορτηγό της Datsun, το Datsun 1121, η σχεδίαση του οποίου είχε βασιστεί στο προπολεμικό Datsun 17Τ. Το αμάξωμα ήταν λιτό, τόσο στον σχεδιασμό του, όσο και στον εξοπλισμό του, ενώ δεν υπήρχε καμία επένδυση από χρώμιο. Επίσης, το καπό και το κάλυμμα του κινητήρα προέρχονταν απευθείας από το παλαιότερο Datsun 17T και όχι από το Datsun 17 sedan όπως θα φανταζόταν κανείς. Τέλος θα πρέπει να αναφερθεί ότι το Datsun DA είχε ένα αρκετά τετραγωνισμένο αμάξωμα, ενώ μόνο προς το τέλος της παραγωγής του επανασχεδιάστηκε το πίσω μέρος του, δίνοντάς του ένα πιο στρογγυλευμένο σχήμα, το οποίο χαρακτήρισε και τον διάδοχο Datsun DS.

Τεχνικά χαρακτηριστικά

Μηχανικά, το Datsun DA έφερε τον ίδιο τετρακύλινδρο κινητήρα βενζίνης 722 cm³ με το Datsun 17, που απέδιδε 16 ίππους στις 3.600 στροφές / λεπτό και 3,7 κιλά ροπή στις 2.000 στροφές / λεπτό. Επίσης, ίδια ήταν και όλα τα υπόλοιπα μηχανικά μέρη του οχήματος, μιας και ήταν τότε ιδιαίτερα δύσκολο να κατασκευαστούν νέας τεχνολογίας ανταλλακτικά.
Live at the Olympia '96

Τα τραγούδια του δίσκου

CD 1

1. Fireball (Blackmore, Gillan, Glover, Lord, Paice) - 5:01

2. Maybe I’m A Leo (Blackmore, Gillan, Glover, Lord, Paice) - 5:53

3. Vavoom: Ted the Mechanic (Gillan, Morse, Glover, Lord, Paice) - 5:06

4. Pictures of Home (Blackmore, Gillan, Glover, Lord, Paice) - 5:58

5. Black Night (Blackmore, Gillan, Glover, Lord, Paice) - 7:33

6. Cascades: I'm Not Your Lover (Gillan, Morse, Glover, Lord, Paice) - 11:04

7. Sometimes I Feel Like Screaming (Gillan, Morse, Glover, Lord, Paice) - 7:24

8. Woman from Tokyo (Blackmore, Gillan, Glover, Lord, Paice) - 6:29

9. No One Came (Blackmore, Gillan, Glover, Lord, Paice) - 5:53

10. The Purpendicular Waltz (Gillan, Morse, Glover, Lord, Paice) - 5:11
CD 2

11. Rosa's Cantina (Gillan, Morse, Glover, Lord, Paice) - 6:18

12. Smoke on the Water (Blackmore, Gillan, Glover, Lord, Paice) - 9:24

13. When a Blind Man Cries (Blackmore, Gillan, Glover, Lord, Paice) - 7:17

14. Speed King (Blackmore, Gillan, Glover, Lord, Paice) - 11:45

15. Perfect Strangers (Blackmore, Gillan, Glover) - 6:43

16. Hey Cisco (Gillan, Morse, Glover, Lord, Paice) - 7:27

17. Highway Star (Blackmore, Gillan, Glover, Lord, Paice) - 8:08
Καθεδρικός Ναός του Χριστού Σωτήρος (Μπάνια Λούκα)

Ιστορία

Μια πρώτη εκκλησία ευρισκόμενη στην θέση του σημερινού Καθεδρικού Ναού του Χριστός Σωτήρος ανεγέρθηκε κατά την διάρκεια της οθωμανικής περιόδου της ιστορίας της πόλης της Μπάνια Λούκα. Ήταν αφιερωμένη στην Αγία Τριάδα και κατεστράφη μετά την εξέγερση του 1875 ενάντια στους Τούρκους. Το 1878, μετά την προσάρτηση της Βοσνίας-Ερζεγοβίνης από την Αυστροουγγαρία, οι Σέρβοι της Βοσνίας επιθυμούσαν την εκ νέου ανέγερση της εκκλησίας, ωστόσο οι λίθοι που είχαν προβλεφθεί για εκείνη την δουλειά, τελικώς, χρησιμοποιήθηκαν από τους Αυστριακούς για την ανέγερση ενός στρατώνα. Το 1879, μια εκκλησία μικρών διαστάσεων, ωστόσο, ανεγέρθη. Μετά τον Α΄ Παγκόσμιο Πόλεμο, ένας νέος Καθεδρικός Ναός ανεγέρθηκε σε εκείνη την τοποθεσία μεταξύ του 1925 και του 1939, ενώ καθαγιάστηκε το 1939. Στις 12 Απριλίου 1941, ο Καθεδρικός Ναός της Αγίας Τριάδος βομβαρδίστηκε και η αψίδα του υπέστη σημαντικές ζημιές. Τον Μάιο του ίδιου έτους, οι Κροάτες Ουστάσι, οι οποίοι είχαν καταστεί κύριοι της Μπάνια Λούκα, χαρακτήρισαν τον Καθεδρικό Ναό ως « φρίκη της πόλης » και διέταξαν την κατεδάφισή του « λίθο προς λίθο και τούβλο προς τούβλο ». Μετά τον πόλεμο, οι νέες Κομμουνιστικές Αρχές της Σοσιαλιστικής Ομοσπονδιακής Δημοκρατίας της Γιουγκοσλαβίας απαγόρευσαν την εκ νέου κατασκευή του Καθεδρικού Ναού, ενώ ένα μνημείο προς τιμήν των πεσόντων στον πόλεμο στρατιωτών ανεγέρθηκε στην θέση του. Μεταξύ του 1963 και του 1969, καθώς οι Σέρβοι πίστευαν πως η παλαιά κατασκευή δεν θα ανακατασκευαζόταν, πλέον, εκ νέου, ένας νέος Καθεδρικός Ναός της Αγίας Τριάδος ανεγέρθηκε σε διαφορετική τοποθεσία.
Το 1992, μετά την πτώση του κομμουνιστικού καθεστώτος, ο Δήμος της Μπάνια Λούκα έδωσε την έγκρισή του για την ανακατασκευή του παλαιού Καθεδρικού Ναού στην αρχική του τοποθεσία, με αφιέρωση στον Χριστό Σωτήρα. Στις 17 Οκτωβρίου 1993, ο Πατριάρχης της Σερβικής Ορθόδοξης Εκκλησίας, Παύλος, παρουσία αριθμού αξιωματούχων της Εκκλησίας, καθιέρωσε τα θεμέλια της νέας κατασκευής. Το 2004, έλαβε χώρα η πρώτη λειτουργία εντός αυτής, ενώ ο επίσημος καθαγιασμός της έγινε τον Μάιο του 2009 από τον Γιεφρέμ, Επίσκοπο της Μπάνια Λούκα.

Αρχιτεκτονική

Ο Καθεδρικός Ναός του Χριστού Σωτήρος, χτισμένο πανομοιότυπα με τον Καθεδρικό Ναό της Αγίας Τριάδος, ο οποίος κατεστράφη το 1941, αποτελεί χαρακτηριστικό παράδειγμα της Νεοβυζαντινής Αρχιτεκτονικής. Οι τοίχοι του αποτελούνται από ένα εξωτερικό στρώμα κόκκινης και κίτρινης τραβερτίνης με προέλευση την Μεσοποταμία, ενισχυμένο με σκυρόδεμα και τούβλα. Ο τρούλος που σκεπάζει την κατασκευή αποτελείται από χάλυβα επικαλυμμένο από χρυσό. Ο τρούλος είναι ύψους 22,5 m, ενώ το κωδωνοστάσιο της εκκλησίας 47 m.
Δήμος Λεμεσού

Τοποθεσία

Ο Δήμος Λεμεσού βρίσκεται στο κέντρο της πόλης της Λεμεσού. Ανατολικά συνορεύει με τον Δήμο Μέσα Γειτονιάς και τον Δήμο Αγίου Αθανασίου, βορειοανατολικά με τη Φασούλα, βόρεια με την Παλώδια, βορειοδυτικά με τον Δήμο Κάτω Πολεμιδίων και δυτικά με τα Πάνω Πολεμίδια και με το Τσερκέζ Τσιφλίκ.

Ιστορία

Ο Δήμος Λεμεσού ιδρύθηκε το 1878 όταν ξεκίνησε η Αγγλοκρατία στην Κύπρο. Πριν την έλευση των Άγγλων στον νησί, την περίοδο της Τουρκοκρατίας, τη διοίκηση της πόλης αναλάμβανε Τούρκος καϊμακάμης. Ο πρώτος διοικητής της Λεμεσού, Falk Warren, έπαυσε τον καϊμακάμη, κατηγορώντας τον ως καταχραστή. Με απόφαση του Falki Warren εξελέγεται δια βοής ο Χριστόδουλος Καρύδης ως ο πρώτος δήμαρχος της πόλης. Αποτέλεσε ταυτόχρονα τον πρώτο Ελληνοκύπριο δήμαρχο στην Κύπρο. Για δημαρχείο χρησιμοποιήθηκε μια ενοικιαζόμενη μικρή διώροφη κατοικία στην αρχή της οδού Αγίου Ανδρέου. Η πρώτη δημοτική αρχή εκπόνησε και εφάρμοσε ένα καλά μελετημένο εξωραϊστικό πρόγραμμα για την πόλη, η οποία επί τουρκοκρατίας, όπως και η υπόλοιπη Κύπρος, ήταν σε άθλια κατάσταση.

Αθλητικά σωματεία και αθλητικές εγκαταστάσεις

Τα σημαντικότερα αθλητικά σωματεία που εδρεύουν στον Δήμο Λεμεσού είναι η ΑΕΛ Λεμεσού, ο Απόλλων Λεμεσού και ο Άρης Λεμεσού. Οι ποδοσφαιρικές ομάδες των τριών σωματείων χρησιμοποιούν ως έδρα το Τσίρειο Στάδιο, το οποίο βρίσκεται εντός των δημοτικών ορίων του Δήμου Λεμεσού, ενώ σε περασμένες δεκαετίες χρησιμοποιούσαν το Στάδιο ΓΣΟ, το οποίο επίσης βρισκόταν εντός των δημοτικών ορίων του Δήμου Λεμεσού. Η ΑΕΛ και ο Απόλλωνας διαθέτουν επίσης κλειστές αίθουσες αθλοπαιδιών, για τα υπόλοιπα τμήματα τους, εντός του Δήμου Λεμεσού (Κλειστό Στάδιο Νίκος Σολωμονίδης και Κλειστό Απόλλωνα Λεμεσού).
Εκτός το ποδοσφαιρικό στάδιο, στη διοικητική έκταση του Δήμου Λεμεσού βρίσκεται το Αθλητικό Κέντρο Σπύρος Κυπριανού, το μεγαλύτερο κλειστό αθλητικό κέντρο στην Κύπρο.
Οζ Καραχάν

Βιογραφικό

Γεννημένος το 1990, πέρασε τα εφηβικά του χρόνια στην Αμμόχωστο. Από πολύ νεαρή ηλικία έγινε μέλος και ηγήθηκε μιας οργάνωσης νεολαίας που ονομάστηκε LINOBAMBAKI, η οποία ήταν ενεργή κατά την διάρκεια των Συλλαλητηρίων των Τουρκοκυπρίων του 2011 κατά της Τουρκίας.
Ολοκλήρωσε τις πανεπιστημιακές του σπουδές και ανέπτυξε πολιτική δραστηριότητα στις ΗΠΑ, τη Σουηδία και την Γερμανία. Υπήρξε μέλος του Κομμουνιστικού Κόμματος των ΗΠΑ και εκπρόσωπός του στην Πολιτεία του Τέξας, καθώς και μέλος του Κομμουνιστικού Κόμματος στην Σουηδία.
Ήταν ένας από τους ιδρυτές της Παγκόσμιας Ένωσης Τουρκόφωνων Κυπρίων (WUTC), η οποία αγωνίστηκε εναντίον της τουρκικής κατοχής και της κοινωνικής και πολιτιστικής καταπίεσης που αντιμετωπίζουν οι Τουρκοκύπριοι στις κατεχόμενες περιοχές της Κύπρου εξαιτίας της Τουρκίας.
Αργότερα το 2019, ήταν Υποψήφιος Βουλευτής με το «Κίνημα Γιασεμί» του Σενέρ Λεβέντ, εκδότη της εφημερίδας Αφρίκα, για τις Εκλογές του Ευρωπαϊκού Κοινοβουλίου.
Γράφει στην στήλη του “Γκιαούρ Ιμάμ” για την εφημερίδα Αφρίκα που εκδίδεται στην Κύπρο.
Κύπελλο Ελλάδος ποδοσφαίρου ανδρών 1975-76

Η διοργάνωση

Στην 34η διοργάνωση του κυπέλλου Ελλάδας 1975-76 μετείχαν συνολικά 56 ομάδες (16 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Από τη χρονιά αυτή καταργείται οριστικά το καθεστώς της κλήρωσης με γεωγραφικά κριτίρια των ομάδων κατά τους πρώτους γύρους και γίνεται πλέον ελεύθερη.
Ήταν μια αρκετά ενδιαφέρουσα διοργάνωση, όπου από τον Γ' γύρο και μετά η κληρωτίδα έβγαζε σε κάθε φάση κι από ένα τουλάχιστον "δυνατό" ζευγάρι. Στον τελικό έφτασαν μετά από 19 χρόνια οι Ολυμπιακός και Ηρακλής, αποκλείοντας στην πορεία τους οι μεν "ερυθρόλευκοι" διαδοχικά τους Προοδευτική, Εθνικό, ΠΑΟΚ, Πανιώνιο και ΑΕΚ, ο δε "γηραιός" τους Βέροια, Πιερικό, Α.Ο. Τρίκαλα, Παναιτωλικό και Παναθηναϊκό. Και οι δύο χρειάστηκε να υπερπηδήσουν από έναν αντίπαλο στη διαδικασία των πέναλτι (ΠΑΟΚ και Βέροια αντίστοιχα).
Ο τελικός έχει χαρακτηριστεί ως ένας από τους συγκλονιστικότερους στην ιστορία του κυπέλλου Ελλάδας. Ο Ηρακλής προηγήθηκε 2 φορές στην κανονική διάρκεια του αγώνα, ο Ολυμπιακός ισοφάρισε με τη σειρά του 2 φορές, στην παράταση ο Ηρακλής προηγήθηκε με 4-2, αλλά εκ νέου ο Ολυμπιακός έφτασε στην ισοφάριση στα τελευταία λεπτά παρ' ότι αγωνιζόταν με 10 παίκτες. Τελικά σε μία εξ ίσου δραματική διαδικασία των πέναλτι, ο Ηρακλής έφτασε στην κατάκτηση του πρώτου και μοναδικού ως τώρα τίτλου της ιστορίας του.
Σαιντ Πωλ (Μινεσότα)

Ιστορία

Η πόλη δημιουργήθηκε κοντά σε παλαιότερους ινδιάνικους καταυλισμούς. Η πόλη αναπτύχθηκε εξαιτίας της εγγύτητάς της στο οχυρό Φορτ Σνέλλινγκ, το οποίο κατασκευάστηκε το 1819. Αρχικά η πόλη δημιουργήθηκε στη σημερινή περιοχή Λάμπερτς Λάντινγκ, όπου ο Πιερ «Πιγς Άι» Παράντ κατασκεύασε μια ταβέρνα, με αποτέλεσμα ο οικισμός να γίνει γνωστός ως «Πιγκς Άι» (μάτι γουρουνιού). Ο Λουσιέν Γκαλτιέρ, ο πρώτος ρωμαιοκαθολικός πάστορας που υπηρέτησε στη Μινεσότα μετονόμασε την πόλη σε Σαιντ Πωλ (Άγιος Παύλος). Η πόλη επιλέχθηκε για πρωτεύουσα της Μινεσότα το 1849.

Σύγχρονη πόλη

Αν και η Μινεάπολη είναι πιο γνωστή ως πόλη, το Σαιντ Πωλ είναι έδρα σημαντικό ιδρυμάτων και υπηρεσιών, καθώς και είναι έδρα της πολιτειακής κυβέρνησης. Η πόλη είναι γνωστή για το Xcel Energy Center, έδρα της ομάδας χόκεϊ επί πάγου Μινεσότα Γουάιλντ, και για το Μουσείο Επιστημών της Μινεσότα. Ως σημαντικό επιχειρηματικό κέντρο στα βόρεια Μεσοδυτικά είναι έδρα αρκετών επιχειρήσεων, όπως η εταιρεία Ecolab.
21ος αιώνας π.Χ.

Ο 21ος αιώνας π.Χ. αρχίζει με το έτος 2100 π.Χ. και τελειώνει στις 31 Δεκεμβρίου του έτους 2001 π.Χ.
Γενικές εκλογές των Τόνγκα (2017)

Στις Τόνγκα διεξήχθησαν πρόωρα γενικές εκλογές στις 16 Νοεμβρίου 2017 για την εκλογή των 17 από τις συνολικά 26 έδρες στη νομοθετική συνέλευση.
Ο βασιλιάς Τουπόου ΣΤ΄ διέλυσε τη Συνέλευση στις 25 Αυγούστου 2017 έπειτα από συμβουλή του προέδρου της Νομοθετικής Συνέλευσης Σιαλεαταόνγκο Τουιβακάνο.
Οι υποψηφιότητες έκλεισαν στις 27 Σεπτεμβρίου με 86 υποψήφιους να διεκδικούν τις 17 έδρες από τον λαό. Οι εκλογές είχαν ως αποτέλεσμα τη νίκη για το Δημοκρατικό Κόμμα Φιλικών Νήσων (DPFI), με τον Ακιλίσι Ποχίβα να παραμένει πρωθυπουργός.

Εκλογικό σύστημα

Η Νομοθετική Συνέλευση έχει μέχρι και 30 μέλη, από τα οποία εκλέγονται άμεσα τα 17 με το πλειοψηφικό σύστημα από μονοεδρικές περιφέρειες. Το νησί Τονγκατάπου απαρτίζεται από 10 εκλογικές περιφέρειες, το Βαβάου τρεις, το Χαπάι δύο και από μία αριθμούν το Έουα και τα  Νιουατοπουτάπου/Νιουαφόου. Εννέα έδρες περιέρχονται σε ευγενείς που εκλέγουν αντιπροσώπους μεταξύ των ιδίων. Το υπουργικό συμβούλιο σχηματίζεται από έναν πρωθυπουργό και μπορεί να συμπεριλαμβάνει ως και 4 εξωκοινοβουλευτικούς (οι οποίοι δεν εξελέγησαν) και μετά αυτοί αυτόματα γίνονται βουλευτές.

Αποτελέσματα

Το Δημοκρατικό Κόμμα Φιλικών Νήσων κέρδισε 14 έδρες, αριθμός επαρκής για τον σχηματισμό αυτοδύναμης κυβέρνησης, χωρίς την υποστήριξη των ευγενών ή ανεξάρτητων.
Επισμηναγός

Ετυμολογία

Η λέξη Επιμηναγός προέρχεται από το επι + σμήνος + άγω (οδηγώ).

Διοίκηση Σμήνους

Κατά κανόνα, Επισμηναγός είναι ο ανώτερος αρχηγός του Σμήνους, γεγονός που υποδηλώνεται και από τη σύνθεση της λέξης.

Άλλες χώρες

Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία,  αποδίδεται με τον όρο Squadron Leader, στις ΗΠΑ και στον Καναδά αποδίδεται με τον όρο Major δηλ. όπως και ο Ταγματάρχης του Στρατού Ξηράς.

Διακριτικό

Το διακριτικό του Σμηναγού στην Ελληνική Πολεμική Αεροπορία είναι τρεις γαλάζιες λωρίδες (τρεις φαρδιές) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.
1181 Λίλιθ

Φυσικά χαρακτηριστικά

O φασματικός τύπος της Λίλιθ είναι X. Τα υπόλοιπα φυσικά χαρακτηριστικά της είναι άγνωστα.
Σίδερο (συσκευή)

Ιστορία

Χρησιμοποιείται στα ρούχα από τον 15ο αιώνα. Τότε, για να σιδερώσουν, απλά ζέσταιναν μεταλλικές πλάκες στην εστία του σπιτιού. Αργότερα το σίδερο έγινε κανονική μεταλλική συσκευή, περίπου στο σχήμα που το γνωρίζουμε σήμερα, με κάρβουνα που τοποθετούνταν στο εσωτερικό του, πάνω από την πλάκα. Τα σύγχρονα σίδερα λειτουργούν με ηλεκτρικό ρεύμα.
Κεφαλή του Αλέξανδρου (Μουσείο Ακρόπολης αρ. 1331)

Περιγραφή

Η κατά τα άλλα ανέπαφη κεφαλή φέρει βλάβες στην κόμη και λείπει η μύτη. Είναι πλήρης λεπτών ελαφρών φωτοσκιάσεων. Η αριστοτεχνική επεξεργασία της σάρκας εξαίρεται από την εργασία της κόμης. Οι βόστρυχοι είναι ανορθωμένοι πάνω από το μέτωπο και στρωμένοι στο υπόλοιπο κεφάλι και σκεπάζουν τα αυτιά.

Ιστορική τοποθέτηση

Η κεφαλή θεωρείται έργο του καλλιτέχνη Λεωχάρη, ενώ ο Άντολφ Φουρτβένγκλερ το αποδίδει σε άγνωστο καλλιτέχνη ή στον Ευφράνορα. Χρονολογείται στους ύστερους ελληνιστικούς χρόνους και θεωρείται πρωτότυπο των άλλων αντιγράφων. Ο Βίλχελμ Κλάιν σημειώνει ότι παρουσιάζει ομοιότητα με τον Γανυμήδη του Λεωχάρη και τον Απόλλωνα του Μπελβεντέρε.
Γ΄ κατηγορία ποδοσφαίρου ανδρών Κύπρου 1971-72

Σύστημα διεξαγωγής

Στο πρωτάθλημα της Γ΄ κατηγορία την περίοδο 1971-72 συμμετείχαν 11 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη, τρίτη και τέταρτη θέση προβιβάστηκαν στην Β΄ κατηγορία 1971–72.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Γεώργιος Καραγκιόζης

Σταδιοδρομία

Γεννήθηκε το 1901 και εξελέγη για πρώτη φορά βουλευτής Θεσσαλονίκης με το Κόμμα Αγροτών και Εργαζομένων (ΚΑΕ) (ανήκε στη Δημοκρατική Ένωση) στις εκλογές του 1956. 
Ως αγρότης, υπερασπίστηκε τα συμφέροντα των αγροτών και περιέτρεχε συνεχώς όλα τα χωριά της εκλογικής του περιφέρειας. 
Εξελέγη βουλευτής Θεσσαλονίκης με την Ένωση Κέντρου στις εκλογές του 1961 και του 1963 και επανεξελέγη στη Β΄ Θεσσαλονίκης το 1964.
Ήταν υποψήφιος βουλευτής Β΄ Θεσσαλονίκης με την Ένωση Κέντρου-Νέες Δυνάμεις λαμβάνοντας 2.188 ψήφους στις εκλογές του 1974, χωρίς να εκλεγεί, όπως έγινε και με την υποψηφιότητά του στις εκλογές του 1977 οπότε κατήλθε με την ΕΔΗΚ. 
Απεβίωσε σε ηλικία 84 ετών στη Θεσσαλονίκη στις 8 Φεβρουαρίου 1985 και ετάφη στην ιδιαίτερη πατρίδα του την Επανομή.
Νίνα Κασιμάτη

Η Νίνα Κασιμάτη (γεν. 1978) είναι Ελληνίδα πολιτικός και βουλευτίνα Β΄ Πειραιώς, εκλεγμένη με τον ΣΥΡΙΖΑ. Είναι μέλος της επιτροπής προγράμματος του ΣΥΡΙΖΑ. 
Έχει συμμετάσχει σε διάφορες πολιτικές και αντιπολεμικές πρωτοβουλίες από τις αρχές της δεκαετίας του 2000. Εξελέγη βουλευτής ΣΥΡΙΖΑ για την Β΄ Πειραιώς στις εκλογές Ιανουαρίου και Σεπτεμβρίου 2015, ενώ επανεξελέγη τον Ιούλιο του 2019, όπου εξελέγη πρώτη με 18.457 ψήφους.
Παβ μπατζί

Ιστορία

Το πιάτο προέρχεται από τη δεκαετία του 1850 ως ένα γρήγορο μεσημεριανό πιάτο για τους εργαζομένους ενός υφαντουργείου στη Βομβάη. Το Παβ μπατζί αργότερα σερβιριζόταν σε εστιατόρια σε όλη την πόλη. Τώρα προσφέρονται σε καταστήματα από απλά καροτσάκια χεριού για επίσημα εστιατόρια στην Ινδία και στο εξωτερικό.
Μυρσινερό Δράμας

Γεωγραφία

Το Μυρσινερό βρίσκεται στις βόρειες πλαγιές του βουνού Φαλακρό και εμπίπτει στην ιστορική και γεωγραφική περιοχή Τσετς. Τα γειτονικά του χωριά είναι ο Άγιος Πέτρος και το Καστανόχωμα.
3230 Βαμπίλοφ

Φυσικά χαρακτηριστικά

Η μέση διάμετρος του Βαμπίλοφ εκτιμάται σε 23,46 ± 1,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0423. Ο Βαμπίλοφ περιστρέφεται γύρω από τον εαυτό του μία φορά κάθε 5 ως 7 ώρες περίπου.
Γανδάρα

Η Γανδάρα (ګندارا, گندھارا, गन्धार) ήταν αρχαίο βασίλειο των παραποτάμιων κοιλάδων του Σουάτ, του Καμπούλ και του Ποδοχάρ στο σύγχρονο Πακιστάν και τη δυτική Ινδία. Οι κύριες πόλεις του ήταν η Purushapura (Πουρουσαπούρα, η αρχαία Πευκέλα ή Πευκελαώτις, το σύγχρονο Πεσαβάρ), που σημαίνει κυριολεκτικά "πόλη των ανθρώπων" και η Takshashila (Τάξιλα). Αποτελεί μια από τις περιοχές της Ινδίας στις οποίες επεκτάθηκε ο Μέγας Αλέξανδρος κατά τις εκστρατείες του στην Ινδία περί του 326 - 325 π.Χ., όπου και ίδρυσε την ομώνυμη επαρχία της περιοχής. Αποτελούνταν από δυο γεωγραφικώς διακριτές περιφέρειες, την πεδινή Γανδαρίδα με έδρα τα Τάξιλα, και την πιο ορεινή Γανδαρίτιδα με έδρα την Πευκελαώτιδα. Η Γανδαρίτις συνόρευε με τις Παροπαμισάδες, όπου υπήρχει η μεγαλύτερη πυκνότητα Ελλήνων αποίκων στην ευρύτερη περιοχή της Βακτρίας και των Ινδιών (4ος π.Χ. - 5ος αι μ.Χ.). 
Το βασίλειο της Γανδάρας διήρκεσε από τη βεντική περίοδο (c. 1500-500 π.Χ.) έως τον 11ο αιώνα μ.Χ. Ως κέντρο του βουδιστικού πολιτισμού, έφτασε στον κολοφώνα της κατά την περίοδο από τον 1ο έως τον 5ο αιώνα επί των βασιλέων Κουσάν. ο περσικός όρος Σαχί χρησιμοποιείται από τον ιστορικό συγγραφέα Αλ Μπιρουνί ως αναφορά στην κυβερνώσα δυναστεία που ανέλαβε από τους Kabul Shahi και κυβέρνησε την περιοχή έως τον 10ο και 11ο αιώνα. Κατόπιν η περιοχή κατακτήθηκε από τον Μαχμούντ του Γκαζνί το 1021, και το όνομα Γανδάρα έσβησε. Κατά την ισλαμική περίοδο η περιοχή διοικείτο από τη Λαχώρη ή από την Καμπούλ. Κατά την περίοδο της αυτοκρατορίας των Μογγόλων η όλη επικράτεια ήταν τμήμα της επαρχίας της Καμπούλ.
Καπιταλισμός και Σχιζοφρένεια

To Καπιταλισμός και Σχιζοφρένεια (French: Capitalisme et Schizophrénie)  είναι ένα δίτομο θεωρητικό του έργο των Γάλλων συγγραφέων, Gilles Deleuze και Felix Guattari, ο ένας φιλόσοφος και ο άλλος ψυχαναλυτής αντίστοιχα. Οι τόμοι, δημοσιεύθηκαν με οκτώ χρόνια διαφορά, ο πρώτος Αντι-Οιδίπους το 1972,  και ο δεύτερος Χίλια Πλατώματα το1980. Ο μεταφραστής του έργου Brian Massumi παρατηρεί ότι τα βιβλία διαφέρουν σημαντικά ως προς το ύφος, το περιεχόμενο και τη σύνθεση.
Φρειδερίκος Αύγουστος του Όλντενμπουρκ

Βιογραφία

Ο Φρειδερικος-Αύγουστος-Γουλιέλμος-Χριστιανός-Ερνέστος γεννήθηκε στο Ράστεντε του Όλντενμπουρκ και ήταν ο τέταρτος γιος του Νικολάου διαδόχου και μετά τιτουλάριου μεγάλου δούκα του Όλντενμπουρκ και της Ελένης, κόρης του Φρειδερίκου πρίγκιπα του Βάλντεκ & Πυρμόντ.
Στη λήξη του Α΄ Παγκοσμίου Πολέμου, το 1918, ο πάππος του πιέστηκε να εγκαταλείψει το μεγάλο δουκάτο του Όλντενμπουρκ. Μεγαλύτερος αδελφός του ήταν ο Αντώνιος-Γκύντερ τιτουλάριος μέγας δούκας του Όλντενμπουρκ.
Αθλητικά γεγονότα του 2008/Μάρτιος

Ακολουθούν γεγονότα σε διάφορα αθλήματα που έλαβαν χώρα το μήνα Μάρτιο του 2008, συνοδευόμενα και από τις πηγές που τα μετέδωσαν.
Benefit

Λίστα Τραγουδιών

1. With You There to Help Me (Anderson) - 6:15

2. Nothing to Say (Anderson) - 5:10

3. Alive and Well and Living in (Anderson) - 2:43

4. Son (Anderson) - 2:48

5. For Michael Collins, Jeffrey and Me (Anderson) - 3:47

6. To Cry You a Song (Anderson) - 6:09

7. A Time for Everything? (Anderson) - 2:42

8. Inside (Anderson) - 3:38

9. Play in Time (Anderson) - 3:44

10. Sossity; You're a Woman (Anderson) - 4:31

Βραβεία

Benefit (άλμπουμ)
Ηνωμένες Πολιτείες (RIAA Certification): Χρυσός
Delicate Sound Of Thunder

Βραβεύσεις

Delicate Sound Of Thunder (άλμπουμ)
Ηνωμένο Βασίλειο (BPI Certification): Χρυσός
Γερμανία (BVMI Certification): Χρυσός
Αυστρία (IFPI Certification): Χρυσός
Ελβετία (IFPI Certification): Πλατινένιος
Καναδάς (CRIA Certification): 2 φορές πλατινένιος
Ηνωμένες Πολιτείες (RIAA Certification): 2 φορές πλατινένιος
Γαλλία (SNEP Certification): 2 φορές χρυσός